Simpozionul naţional  de comunicări ştiinţifice 
în domeniul informaticii şi tehnologiei informaţiei 
05.04.2013
TIC/INFO – EFICIENŢĂ ŞI CALITATE ÎN
 DIDACTICA INTERACTIVĂ ŞI INTERDISCIPLINARĂ 
Ediţia a III-a

A. DENUMIREA PROIECTULUI:
 ”SIMPOZIONUL NAŢIONAL DE COMUNICĂRI ŞTIINŢIFICE ÎN DOMENIUL INFORMATICII ŞI TEHNOLOGIEI INFORMAŢIEI ”
Titlul (mesaj-slogan): TIC/INFO – EFICIENŢĂ ŞI CALITATE ÎN  DIDACTICA             INTERACTIVĂ ŞI INTERDISCIPLINARĂ
a.	Tipul de educație în care se încadrează: tehnico-științific
b.	Tipul de proiect: naţional
B.  APLICANŢII: Casa Corpului Didactic Argeș , Str. I. C. Brătianu, nr. 45, Piteşti, tel. 0248/220520, e-mail: contact@ccdarges.ro și Colegiul Național ”Ion C. Brătianu” Pitești, Strada Armand Călinescu Nr.14, localitatea Piteşti,  Judeţul Argeş, Tel/Fax. 0248/210477, email: colegiul.bratianu@yahoo.com
Parteneri: 
Inspectoratul Şcolar Judeţean Argeş     
Colegiul Naţional Liceal “Alexandru Odobescu” Piteşti 
Palatul Copiilor Pitești, alte licee
CCD Caraş-Severin
CCD Sibiu
CCD Bucureşti
CCD Braşov
CCD Dâmboviţa
Echipa de proiect: Profesori participanţi din liceele partenere
C.  CONTEXT

Viziune: 
Proiectul îşi propune să atragă atenţia elevilor, cadrelor didactice asupra informaticii și a tehnologiei informației, ca ştiinţă fundamentală cu impact asupra vieţii noastre cotidiene și necesitatea ei să reprezinte  un real schimb de experienţă pe coordonatele unor softuri educaţionale sau instrumente de lucru IT, de concepţie proprie, utile în procesul didactic în vederea formării continue a cadrelor didactice în demersul de implementare a unui învățământ modern și eficient.
D. DESCRIEREA PROIECTULUI
MOTIVAREA  
   	Uluitorul progres al domeniului TIC/INFO, perfecționarea și extinderea aplicabilității lui în toate celelalte domenii ale societății în care trăim, au adus la schimbări de scopuri, obiective și strategii privind procesul de formare și educație. Informatizarea școlilor, utilizarea calculatorului și a softurilor educaționale în procesul de predare – învățare - evaluare a reprezentat, și continuă să reprezinte, soluția de răspuns a educației la progresul exponențial al societății informaționale. Este o certitudine că TIC/INFO tinde să devină instrumentul de utilitate universală, iar informatica o a doua limba maternă, ceea ce face ca dobândirea competențelor digitale să fie o necesitate a educației în oricare din țările lumii. Această necesitate impune dezvoltarea în cadrul colectivelor de profesori de a unui nou mod de gândire și motivarea pentru adoptarea atitudinilor deschise în ceea ce privește introducerea în procesul de formare a instruirii asistate de calculator.  Acceptarea "orizontului fără limite al învățării” oferit de instrumentele TIC/INFO face ca, instruirea asistată de calculator să reprezinte nu doar un simbol al modernității în educație, ci un efect care se impune fără posibilitatea de nu fi acceptat. Procesul inserării TIC și acceptării în școala trebuie continuat vizând la nivelul elevilor performanța și la nivelul profesorilor utilizarea eficientă a computerului pentru instruire în scopul convertirii formării și educației în reuşita de viață.
SCOP
Sesiunea se adresează profesorilor de specializări diferite ce vor prezenta lucrări ce au drept scop implementarea mijloacelor IT şi media în procesul instructiv-educativ. În acest sens propunem un real schimb de experienţă pe coordonatele unor softuri educaţionale sau instrumente de lucru IT, de concepţie proprie, utile în procesul didactic în vederea formării continue a cadrelor didactice în demersul de implementare a unui învățământ modern și eficient.
Simpozionul naţional de comunicări ştiinţifice în domeniul informaticii şi tehnologiei informaţiei  se adresează tuturor cadrelor didactice, didactic auxiliare și elevilor cu preocupări în domeniu.
 SECŢIUNILE SIMPOZIONULUI
1. PROGRAMAREA CALCULATOARELOR ŞI TEHNOLOGIA INFORMAŢIEI ŞI COMUNICAŢIILOR 
2. SOFT-URI  EDUCAŢIONALE ŞI UTILITARE 
 Obiective urmĂrite:
  conştientizarea importanței dezvoltării competențelor digitale și oportunităților oferite de domeniul TIC/INFO în ce privește performanța colaborării profesor – elev,
  promovarea în procesul didactic a metodelor moderne centrate pe motivarea și participarea activă a elevilor,
  încurajarea strategiilor ce vizează utilizarea instrumentelor TIC/INFO în scopul creșterii eficienței procesului de predare - învăţare – evaluare,
  stimularea inovării și creativități pentru creșterea calității utilizării TIC/INFO în școala românească la nivelul standardelor europene.
GRUP  ŢINTĂ
Cadre didactice (profesori, educatori, învățători, institutori), didactic auxiliare interesate  de  procesul de implementare a  metodelor interactive și de utilizare eficientă a TIC/INFO demersul didactic, precum și elevi
CONŢINUTUL  PROIECTULUI  - CALENDARUL ACTIVITĂŢILOR DIN PROIECT -
PROGRAMUL SESIUNII
  9.00 –  9.30   - Primirea participanților și invitaților 
  9.30 – 10.15 - Şedința festivă de deschidere (alocuțiuni: reprezentanți ai ISJ, CCD)
10.15 – 11.15 - Cuvântul invitaților 
11.15 – 11.45  -  pauză de cafea
11.45 – 14.00  - Prezentarea lucrărilor pe secțiuni;
14.00 – 14.30 -  Evaluare și concluziile sesiunii
LOCUL DE DESFĂŞURARE: CASA CORPULUI DIDACTIC  ARGEŞ
METODE ŞI TEHNICI DE LUCRU: videoproiector, laptop, flipchart
•	Rezultate
-	abilităţi de comunicare, de culegere şi administrare a informaţiei
•	Evaluare:
La finalul proiectului se vor evalua :
-	Numărul  elevilor participanţi
-	Numărul de cadre didactice şi didactic auxiliare participante
-	Numărul de cadre didactice implicate în proiect
-	Calitatea şi numărul portofoliilor realizate
•	Continuitate
-	Permanentizarea editării CD-ului cu ISSN
•	Diseminare 
-	Conferinţă finală
-	Publicarea pe site a rezultatelor proiectului
-	Distribuirea unui pliant

REGULAMENT DE PARTICIPARE: 
-	Tehnoredactarea lucrărilor se face pe format A4, la un rând, cu margini egale de 20 mm; 
-	Titlul va fi scris cu majuscule (Times New Roman, caracter 14, Bold, centrat); 
-	La 2 rânduri de titlu se va scrie autorul sau autorii şi instituţia (Times New Roman, 12);
-	La două rânduri de numele autorului se începe scrierea textului (Times New Roman, 12); 
-	Bibliografia se consemnează la sfârşitul lucrării;
-    Persoanele care doresc să participe la simpozion vor expedia lucrarea în format electronic până la data de 03.04.2013 prin e-mail la adresa: contact@ccdarges.ro
-	Lucrarea trebuie să conţină semne diacritice;
-	Rugăm ca materialul să conţină contribuţii personale pentru a ne încadra în normele unui real schimb de experienţă;
-	Organizatorii nu-şi asumă responsabilitatea pentru conţinutul lucrărilor sau pentru cele care nu respectă cerinţele de redactare;
-	Toţi participanţii vor primi diplome de participare şi CD-ul cu lucrările prezentate;
-	O lucrare poate avea cel mult doi autori. 

Aspecte organizatorice: 
Pentru buna desfăşurare a acţiunii este necesară o contribuţie de 25 lei/ participant (soţ-soţie vor achita 40 lei), care va fi achitată direct la casieria Casei Corpului Didactic Argeş, Str. I.C. Brătianu, nr. 45 sau prin mandat poştal la adresa menţionată mai sus.  În vederea înscrierii la simpozion, va rugăm să completaţi FIŞA DE ÎNSCRIERE ataşată şi să o trimiteţi până la data de 03.04.2013 pe aceeaşi adresă de e-mail unde trimiteţi lucrările.
Elevii nu plătesc taxă.
 
• Persoană de contact: Valentina Androne – 0248220520, valentina.androne@ccdarges.ro, Serenela Răducu – 0723501920 raducu.gabriela@yahoo.com

• Evaluare: Fiecare participant va primi mapa care va conţine: CD- ul cu lucrările prezentate şi diploma de participare. 

FIŞA DE ÎNSCRIERE
Simpozionul naţional  de comunicări ştiinţifice
 în domeniul informaticii şi tehnologiei informaţiei 
EDIŢIA a II-a, 05.04.2013 

Numele şi prenume cadrului didactic: .....................................…………………

Date de contact: e_mail: ..................................., nr. tel: ..................................

Şcoala de provenienţă: ………………………………………………............

localitatea: .......................................... judeţul: .............................................

Tema lucrării: …………………………………………………………….....

Număr autori: ……………………………………………………………

Secţiunea în care se încadrează lucrarea: …………………........... 

Soft necesar........................................................

Modalitate de participare:     		DIRECT	
•	INDIRECT (pentru cei aflaţi în afara judeţului Argeş)